Document ID: 31992D0446

31992D0446
L 247/10
SLUŽBENI LIST EUROPSKE UNIJE
27.07.1992.
ODLUKA KOMISIJE
od 27. srpnja 1992.
o upitnicima koji se odnose na direktive u vodnom sektoru
(92/446/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodni okoliš Zajednice (1), kako je izmijenjena Direktivom 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (2), a posebno njezin članak 13. stavak 1., kao i relevantne odredbe ostalih direktiva iz Priloga I. Direktivi 91/692/EEZ,
uzimajući u obzir Direktivu Vijeća 75/440/EEZ od 16. lipnja 1975. o kvaliteti površinske vode namijenjene zahvaćanju pitke vode u državama članicama (3), kako je zadnje izmijenjena Direktivom 91/692/EEZ, a posebno njezin članak 9.a,
uzimajući u obzir Direktivu Vijeća 80/778/EEZ od 15. srpnja 1980. o kvaliteti vode namijenjene za prehranu ljudi (4), kako je zadnje izmijenjena Direktivom 91/692/EEZ, a posebno njezin članak 17.a,
uzimajući u obzir Direktivu Vijeća 76/160/EEZ od 8. prosinca 1975. o kvaliteti vode za kupanje (5), kako je zadnje izmijenjena Direktivom 91/692/EEZ, a posebno njezin članak 13.,
budući da su države članice obvezne sastaviti izvješće o provedbi određenih Direktiva Zajednice na temelju upitnikâ ili nacrtâ koje je sastavila Komisija; budući da sukladno članku 6. Direktive 91/692/EEZ te upitnike ili nacrte treba sastavljati Komisija kojoj u tom zadatku pomaže odbor sastavljen od predstavnikâ država članica, a pod predsjedanjem predstavnikâ Komisije;
budući da su mjere predviđene ovom Odlukom u skladu s mišljenjem koje je dao gore spomenuti odbor ili nisu podlijegale davanju mišljenja odbora unutar roka koji utvrđuje predsjednik odbora,
DONIJELA JE OVU ODLUKU:
Članak 1.
Ovime se usvajaju upitnici sadržani u Prilogu ovoj Odluci.
Članak 2.
Ova je odluka upućena državama članicama.
Sastavljeno u Bruxellesu 27. srpnja 1992.

Labels: 12
15
20